Tolong jelaskan mengenai Gabriel Batistuta dalam bahasa jawa

Gabriel Omar Batistuta (lair 1 Fèbruari 1969), utawi asring dipuncekak Gabriel Batistuta ugi gadhah nama jejuluk Batigol, punika salah satunggalipun juru main bal-balan saking Argentina. Batistuta punika juru main bal ingkang dangu ing klub bal Fiorentina Italia, lan panjenenganipun sampun kaping sedasa pikantuk gelar Top Scorer ing Serie A Liga Italia. Ing tim nasional Argentina Gabriel Batistuta sampun nglebetaken 56 gol saking 78 tetandhingan. Taun 2004, Gabriel Batistuta pikantuk kanugrahan saking FIFA inggih punika mlebet dhaftar "125 Greatest Living Footballers" utawi 125 juru main bal taksih gesang ingkang ageng. Nalika Fiorentina taksih wonten Serie B, Gabriel Batistuta ndhèrèk mbiyantu supados saged minggah dhateng Serie A. Pandemen utawi fans Fiorentina damel patung Gabriel Batistuta ing taun 1996 kanggé ngurmati jasa-jasanipun.

Batistuta dèrèng naté pikantuk tropi nalika main ing Fiorentina. Batistuta lajeng pindah dhateng klub A.S. Roma. Ing klub punika, Batistuta saged pikantuk tropi Serie A ing taun 2000. Karier ingkang pungkasan inggih punika main ing klub bal saking Qatar, Al Arabi SC, sadèrèngipun Batistuta pensiun ing taun 2005.